แพ้ยาmetronidazole เมื่อวันที่ 6 ม.ค. 2566 โดยมีอาการคันจี๊ดๆเริ่มที่เท้าแล้วคันเป็นผื่นขึ้นทั้งตัว คันรอบปาก มีหูอื้อและลมออกหู หลังจากกินยาไปแล้วประมาณ 1 ชม. และไปรักษาที่รพ.โดยการฉีดยาและดูอาการ 2ชมแล้วกลับบ้าน วันที่26 ม.ค. 2566-27 ม.ค. 2566 มีอาการคันมือ คันเท้า มีเท้าลอกจากจ้ำเลือดที่เคยแพ้ยา และที่เป็นจ้ำเลือดเดิมที่มือที่เท้าจากที่เคยแพ้ยาเริ่มมีอาการคัน และเป็นรอยชัดเจนขึ้น อยากทราบว่าเกิดจากการแพ้ยาเดิม หรือไมคะ
สวัสดีค่ะงานผื่นแพ้ยา เป็นปฏิกิริยาตอบสนองของร่างกายที่ส่งผลให้มีผื่นขึ้นบนผิวหนังอย่างเฉียบพลันหรือกึ่งเฉียบพลันหลังใช้ยา เช่น ยาต้านจุลชีพ ยากลุ่มเอนเสด ยาเคมีบำบัด ยาทางจิตเวช และยากันชัก เป็นต้นโดยผื่นแพ้ยามีหลายประเภท ทั้งชนิดที่ไม่รุนแรง และชนิดรุนแรงที่อาจเป็นอันตรายถึงชีวิตได้จากที่กล่าวมา ถ้าผื่นขึ้นท้งตัว แต่ไม่มีผื่นชนิดผื่นลอกหรือเป็นผื่นที่เข้าไปโดนตรงตา ปาก หรืออวัยวะเพศ อาจเป็นผื่นแพ้ยาชนิดไม่รุนแรง ซึ่งหลังจากหยุดยา ผื่นควรจะค่อยๆดีขึ้นเรื่อยๆ คือค่อยๆยุบไปแต่หากผ่านมาหลายสัปดาห์ ไม่ได้กินยาเดิมเข้าไปอีก แล้วมีอาการคันขึ้นมาใหม่ มีจ้ำเลือดขึ้นใหม่ อาจจะคิดถึงยาเดิมที่เคยแพ้ได้น้อย อาจจะต้องมาดูว่ามียาอื่นๆที่เพิ่งได้รับ ที่อธิบายได้หรือไม่ หรือไปรับยาที่ไปอยู่ในกลุ่มยาเดียวกับยาเดิมหรือเปล่า แนะนำการกลับไปพบแพทย์เพื่อตรวจประเมิน นำยาทุกตัวที่กินไปให้แพทย์ดู และหยุดยาทุกชนิดที่ไม่แน่ใจหรือไม่จำเป็นต้องกิน